Vigala kiriku käärkambris oli 29. detsembril luulehommik. Jõulu- ja talveluuletusi luges koguduse liige, luulehuviline Aime Davitjan. Luuletuste vahele mängis koguduse organist Aili Soonberg orelit ja koguduse kunagise õpetaja Johannes Preegeli (1919-1999) tütar Ruth Johanson plokkflööti.  Aime Davitjani huvi on koguduses teada ja ta on ka varem, näiteks  sünnipäevadel teistele luuletusi lugenud, seepärast tekkis kirikumehel Toivo Averinil mõte korraldada luulehommik. Koguduse õpetaja Kristiina Jõgi tunneb heameelt, et taoline algatus on koguduses tekkinud ja inimesed tahavad koguduseelus kaasa lüüa.